polyglot-tagger/wikipedia-language-snippets-filtered huggingface dataset:
తెలుగు నాటకరంగంలో కూడా నాటకాలకు దర్శకత్వం వహించి జనరంజకంగా ప్రదర్శింపచేశారు. 1996 లో భువనగిరిలో ఆర్. నాగేశ్వరరావు సారథ్యం లోని సురభి వేంకటేశ్వర నాట్యమండలి తరపున నలభై రోజులు రిహార్సల్స్ చేయించి భీష్మ నాటకాన్ని, 1997లో నల్గొండ జిల్లా లోని బొమ్మలరామారంలో ముప్పయి రోజుల పాటు రిహార్సిల్స్ చేయించి ఛండీప్రియ జానపద నాటకాన్ని, 1998లో బస్తీదేవత యాదమ్మ నాటకాన్ని ముప్పయి రోజులపాటు సురభి వారితో రిహార్సల్స్ చేయించి ప్రదర్శింపచేశారు.
వెంగుళూరుకు తిరిగి వచ్చిన తర్వాత కన్నడ భారతి పేరున ఒక నాటక సంస్థను స్థాపించారు. బాదల్ సర్కార్ ఏవం ఇంద్రజిత్, లంకేష్ సంక్రాంతి, ఈడిపస్, కింగ్లియర్ కు కన్నడరూపం జోకుమారస్వామి వంటి నాటకాలకు దర్శకత్వం వహించారు. ఈ నాటకాలు కారంత్ కు నాటక దర్శకుడిగా, సంగీతకారుడిగా ఖ్యాతిని తెచ్చిపెట్టాయి. గుబ్బి కంపెనీలో చేరటానికి ముందే నన్నగోపాల అనే నాటకంలో పాత్ర ధరించాడు. కారంత్ గుబ్బి కంపెనీలో చేరిన తర్వాత స్త్రీ వేషం ధరించాడు.
దేశంలోని వివిధ ప్రాంతాలు తిరగడం వల్ల దర్శకుడిగా కారంత్ విజయం సాధిస్తూ నాటకాన్ని ప్రజల హృదయాలకు చేరువ చేయగలిగారు. సంగీతం నేర్చుకోవడం సైడ్ ప్రైవర్, కైలాసం వంటి నాటకాలను సంగీతాత్మకాలుగానే కారంత్ తీర్చిదిద్దారు. అప్పటికే భారతీయ, పాశ్చాత్యనాటక రచనల్ని ఆధునిక నాటక దర్శకుల ధోరణుల్ని ప్రజ్ఞా పాటవాల్నీ పట్టించుకున్నా, మరేదో నేర్చుకోవాలన్న తపనతో నేషనల్ స్కూల్ ఆఫ్ డ్రామాలో చేరి డిప్లోమా పొందారు.
వంశవృక్షవోమనదుడివంటి జాతీయ పురస్కారాలు పొందిన చిత్రాలకు కారంత్ దర్శకుడిగా పనిచేశారు. మరెన్నో చిత్రాలకు సంగీతం అందించిన కారంత్ కు ఎన్నో జాతీయస్థాయి పురస్కారాలు లభించాయి. 1981లో పద్మశ్రీ, మధ్యప్రదేశ్ కాళిదాస్ సమ్మాన్ అవార్డ్, కర్నాటక ప్రభుత్వ గుబ్చి వీరణ్ణ అవార్డ్ కారంత్ కు అభించాయి.
1981 వ సంవత్సరంలో దర్పణం అనే నాటికతో ఆనంద రావు నాటక యజ్ఞం ప్రారంభమైంది. తరువాత పెదకాకాని గంగోత్రి సంస్థ నిర్వాహకుడు నాయుడు గోపి తో పరిచయం కావడంతో ఆ సంస్థ ద్వారా సహారా, నిషిద్ధాక్షరి, మానస సరోవరం, కాదు సుమా కల వంటి నాటకాలను రచించి ఆంధ్ర దేశమంతటా దిగ్విజయంగా ప్రదర్శించారు. దేశంలోని అన్ని పోటీ పరిషత్తులలో అసంఖ్యాకమైన బహుమతులు అందుకున్నాడు. పరిషత్తులూ, పోటీలూ, బహుమతులూ అతని తృష్ణను సంతృప్తి పరచలేక పోయాయి. పరిషత్తు పోటీల శృంఖలాల నుండి నాటకాన్ని విడిపించాలని సంకల్పించాడు. నాలుగు సంవత్సరాల పాటు ఏమీ రాయకుండా స్తబ్దంగా ఉండిపోయాడు. అమెరికాలోని ఆటా సంస్థ వారి ప్రకటనతో ఎంతో కాలంగా తనలో రగులుతున్న సమాజపు వికృత పోకడలూ, వ్యవసాయ రంగంలోని సాధకబాధకాల మీద అవధులు లేని నాటకం రాయడానికి పూనుకొని పడమటి గాలి నాటకాన్ని సృజించాడు. అది మహోధృతంగా ప్రదర్శించబడి విమర్శకుల, పత్రికల, ప్రజలా మన్ననలు పొందింది.
పాటిబండ్ల ఆనందరావు గారు 1951 మార్చి 21న ప్రస్తుత ప్రకాశం జిల్లా టంగుటూరు మండలం మల్లవరప్పాడు గ్రామంలోఅచ్చమ్మ, బొడ్డియ్య దంపతులకు జన్మించాడు. తల్లిదండ్రులు నిరక్షరాస్యులు. ఏడు మంది సంతానంలో ఆనంద రావు ఒక్కడే చదువుకున్నాడు. వీధి బడి నుండి ప్రాథమిక విద్యాభ్యాసం స్వగ్రామంలోనే చదివాడు. కారుమంచి గ్రామం ఉన్నత పాఠశాలలో స్కూలు ఫైనల్ వరకు చదివాడు. కావలి జవహర్ భారతి కాలేజీలో పియుసి, ఆ తరువాత నెల్లూరు మూలాపేట లోని వేద సంస్కృత పాఠశాలలో తెలుగు విద్వాన్ కోర్సూ చదివాడు. ఒంగోలులో ఏబీఎన్ విద్యాసంస్థల్లో తెలుగు పండితుడిగా ఉద్యోగం చేసి 2009వ సంవత్సరంలో ఉద్యోగ విరమణ చేశాడు.
మరుగున పడిపోయిన ప్రకాశం జిల్లా చీమకుర్తి తాలూకా పులికొండ వీధి భాగవత జానపద కళా రూపాన్ని అభ్యసించి దాన్ని డాక్టర్ అంబేద్కర్ జీవిత చరిత్ర, "రాజగృహ ప్రవేశం" నాటకంలో ప్రవేశపెట్టి ఆంధ్ర దేశమంతటానూ ఢిల్లీలోనూ ప్రదర్శించారు. స్వతంత్రగా నాటకాలు రచించడంలోనే గాక, కథలనూ నవలలనూ నాటకీకరించడం లోనూ అతను సిద్ధహస్తుడు. రచయిత పతంజలి రాసిన "గోపాత్రుడు" నవలనూ నగ్నముని రాసిన ఆకాశ దేవర కథనూ నాటకాలుగా మలిచి జనరంజకంగా ప్రదర్శించారు.
అతను రచయిత, దర్శకుడు, నటుడు, గాయకుడే గాక చాలా గొప్ప ఆర్గనైజర్ కూడా. పరిషత్తు పోటీల గాఢ పరిష్వంగం నుంచి నాటకాన్ని విడిపించిన తరువాత "పడమటి గాలి", రాజగృహ ప్రవేశం", "ఆకాశ దేవర", "కుర్చీ","మహాత్మా జ్యోతీరావు పూలే" మొదలైన నాటకాలను కనీసం 30 మంది కళాకారులతో వందల ప్రదర్శనలు దేశమంతటా చేశారంటే అతని ఓర్పూ, సాటి కళాకారుల్నీ మనుషుల్నీ ప్రేమించే విధానమూ, అందరినీ కలుపుకుపోయే నేర్పూ తెలుస్తుంది.
అతని దర్శకత్వ ప్రతిభ తన పడమటి గాలి నాటకాన్ని దర్శకత్వం వహించడం లోనే గాక ఇతరుల నాటకాలను అదే నిబద్ధతతో ప్రదర్శించడంలో కూడా కనబడుతుంది. సమకాలీన నాటక రచయితల్లో సుప్రసిద్ధులూ ఆంధ్ర ప్రదేశ్ రాష్ట్ర సాంస్కృతిక శాఖ సంచాలకులు దీర్ఘాసి విజయ భాస్కర్ రాసిన "కుర్చీ", "మహాత్మా జ్యోతిరావు పూలే" నాటకాలను దర్శకత్వం వహించి దేశమంతటా అమోఘంగా ప్రదర్శించాడు.
పాటిబండ్ల ఆనందరావు రంగస్థల నటుడు, రచయిత, దర్శకుడు. బహుళజాతి కంపెనీ ఫ్యాక్టరీ నిర్మాణ ప్రయత్నంలో, భూమిని నమ్ముకుని జీవనం సాగిస్తున్న సామాన్య పేద రైతు ఇతివృత్తాన్ని తీసుకొని రాసిన పడమటి గాలి నాటకంతో జీవనాటక రచయితగా గుర్తింపు పొందాడు.
అతను మంచి నటులు. పూర్వాశ్రమంలో పరిషత్తు పోటీలకు నాటకాలాడేటప్పుడు "నిషిద్ధాక్షరి" లో ఎర్రన్న పాత్రకూ "సహారా" లో త్రిశంకు పాత్రకూ ఉత్తమ నటుడు, ఉత్తమ హాస్యనటుడు బహుమతులందుకున్నాడు.
అతను బాగా పాడగలడు కూడా. మహాకవి జాషువా గారి గబ్బిలం కావ్యాన్ని ఏకపాత్ర గా మలచి సంభాషణలను అద్భుతంగా పలకడమే గాక పద్యాలను రాగయుక్తంగానూ పాడి ప్రేక్షకులను మంత్రముగ్ధుల్ని చేశాడు.
అతను గద్య నాటకాలనే గాక పద్య నాటకాలను కూడా అంతే సమర్ధతతో రాయగలడు. బుద్ధుని జీవితం మీద ఆయన రాసిన "హంస గీతం" ఒక అద్భుత కళా ఖండం. అనేకమైన లలిత గేయాలను తన నాటకాలలో చొప్పించాడు.
ఈ కలంకారీ పరిశ్రమ కృష్ణా జిల్లా లోని మచిలీపట్నం దగ్గరలో గల పెడన గ్రామంలో అభివృద్ధి చెందింది. పలు పౌరాణిక దృశ్యాలను, పూలతీగాలను, అమ్మాయిల నృత్య భంగిమలను డిజైన్లగా చిత్రీకరించి ఆనంతరం వెజిటబుల్ డైస్ తో రంగులు అద్దుతారు. 15వ శతాబ్దంలో మొదలైన రంగుల అద్దకం ఆంగ్లేయుల పాలనా కాలంలో అంతర్జాతీయ స్థాయి మార్కెట్‌ను ప్రభావితం చేసింది. ఇప్పటికీ లండన్‌లోని విక్టోరియా మ్యూజియంలో అలనాటి కలంకారీ వస్త్రాలు ప్రధాన ఆకర్షణ నిలుస్తున్నాయి. దీనికి కారణం కలంకారీకి వినియోగిస్తున్న సహజ రంగులు. బ్రిటిష్‌ కాలంలో మచిలీపట్నంలోనే కలంకారీ పరిశ్రమలు ఉండేవి. తరువాతి కాలంలో బ్రిటిష్‌వారి విధానాలతో మూతపడ్డాయి. స్వాతంత్య్రం అనంతరం కమలాభాయ్‌ ఛటోపాధ్యాయ కేంద్ర మంత్రిగా ఉన్న సమయంలో మళ్లీ పునరుత్తేజాన్ని నింపారు. అయితే అప్పటికే ఈ పరిశ్రమ మచిలీపట్నం నుంచి పక్కనే ఉన్న పెడనకు వెళ్లిపోయింది. అయినప్పటికీ మచిలీపట్నం కలంకారీగానే పేటెంట్‌ పొందడంతోపాటు విదేశాల్లోనూ పేరు పొందింది. కృష్ణా జిల్లా మచిలీపట్నం, పెడన, గూడూరు మండలాల్లో దాదాపు 10వేల మంది ఈ వృత్తిని కొనసాగిస్తున్నారు. ఐరోపా‌ దేశాలతోపాటు ఆస్ట్రేలియా ఖండాల్లోనూ ఈ దుస్తులకు డిమాండ్‌ ఉంది.
మచిలీపట్నం కలంకారీ కళలో అచ్చు వేయవలసిన అద్దకం మూసలను పెద్ద చెక్కముక్కలతో తయారుచేస్తారు. దీనిని కూరగాయలతో తయారుచేసిన సహజ రంగులను ఉపయోగించి చీరలు, యితర దుస్తులపై అద్దకం రంగులను వేస్తారు. ఈ చిత్రాలలో పురాణాలలో కథలు, పాత్రల గూర్చి చిత్రిస్తారు. ఒక డిసైన్ చేయడానికి అనేక రోజులు పడుతుంది. అద్దకం, చేతితో అచ్చు వేయడం అనే ప్రక్రియలో చాలా విస్తృతమైనది. పూర్తిగా ఒక వస్త్రంపై కలంకారీ చేయడానికి అనేక దశలు ఉంటాయి. అనెక రకాల పైంటింగ్ స్టైల్ కన్నా కలంకారీ కళతో కూడిన వస్త్రానికి మంచి డిమాండ్ ఉంటుంది. వస్త్రం యొక్క నాణ్యత బట్టి దానిపై వేయవలసిన రంగులు కూడా వివిధరకాలుగా మారుస్తారు. ప్రతి దశలోనూ దానికి పట్టి ఉంచే రంగులను శుభ్రం చేసి దానిపై పట్టేటట్లు జాగ్రత్తలు తీసుకుంటారు. ఈ కలంకారీ కళకు హానిచేయని, సహజసిద్ధమైన రంగులను వాడుతారు. ముఖ్యంగా నాలుగు రంగులను వాడుతారు. ఎరుపు రంగును భారతీయ మేడర్ చెట్టు వేరు నుండి తీస్తారు. పసుపు రంగును దానిమ్మ గింజల నుండి లేదా మామిడిచెట్టు బెరడు నుండి తీస్తారు. నీలం రంగును ఇండిగో నుండి, నలుపు రంగును మైరోబాలన్ పండు నుండి తీస్తారు. రసాయనిక అద్దకం రంగులను ఉపయోగించరు.
కలంకారీకి ప్రపంచ వ్యాప్తంగా డిమాండ్ ఉండటంతో ఈ రంగంలో పెట్టుబడి పెట్టేందుకు కార్పొరేట్ సంస్థలు ముందుకొస్తున్నాయి. ఇప్పటి వరకు సహజసిద్ధమైన రంగులతో లినెన్ వస్త్రంపై చెక్క అచ్చుల అద్దకంతో డిజైన్లు ముద్రించేవారు. కోల్‌కతాకు చెందిన ఆదిత్య బిర్లా నువో లిమిటెడ్ గ్రూపులోని జయశ్రీ టెక్స్‌టైల్స్ కలంకారీ వస్త్రాలను మరింత నాణ్యతతో వేగంగా తయారు చేసే అంశంపై దృష్టి కేంద్రీకరించింది.
మచిలీపట్నం కలంకారీ అనేది వెజిటబుల్ డైస్ తో కూడుకొనిఉన్న అచ్చులతో బట్టలపై వేసే వివిధ చిత్రాలతో కూడినది. ఇది భారతదేశం లోని ఆంధ్రప్రదేశ్ రాష్ట్రానికి చెందిన మచిలీపట్నంలో ప్రసిద్ధి చెందిన కలంకారీ పరిశ్రమ. అచట దక్షిణ భారతదేశంలో గల ముస్లిం రాజవంశీయుల గోడలపై ఉన్న వివిధ చిత్రాల అలంకరణలను ఉపయోగిస్తారు.
పెడన గ్రామంలో గల వెజిటబుల్ డై హాండ్ బ్లాక్ కలంకారీ ప్రింటర్స్ వెల్ఫేర్ అసోసియేషన్ సభ్యులు చెన్నై నుండి కలంకారీ పరిశ్రమకు "జాగ్రఫికల్ ఇండికేషన్ రిజిస్ట్రీ" ను పొందారు. దీని ఫలితంగా "మచిలీపట్నం కలంకారీ" గుర్తింపు పొందింది. ఈ పెడన గ్రామం మచిలీపట్నంకి 15 కి.మీ దూరంలో ఉంది.
ఈ రిజిస్ట్రీ విధానం ప్రకారం ఈ ప్రాంత కలంకారీ పరిశ్రమకు ఒక వాడుకరి సఖ్య /396//19/12 నమోదైనది. దీని ప్రకారం మచిలీపట్నం కలంకారీ అనేది ప్రపంచ వ్యాప్తంగా ఒకే ఒకటి. ఇది కృష్ణా జిల్లా లోని పెడన పట్టణం, మచిలీపట్నం, పోలవరం, కప్పలదొడ్డి లలో మాత్రమే విస్తరించి ఉంది.
భారతవైమానిక దళంలోకి మహిళలను తీసుకోవటం 1992 లో మొదలైనది.2016 నాటికి భారతదేశ సాయుధదళాల్లో సుమారు 3,500మంది పనిచేస్తుంటే, వైమానిక రక్షణరంగంలో ఇంచుమించు 1500 మంది వరకు వివిధ హోదాల్లో పనిచేస్తున్నారు.అయితే ఇంతవరకు మహిళలను రవాణా విమానాలు, హెలికాప్టర్లకు మాత్రమే చోదకులగా/పైలెట్ నియమించారు.25 సంవత్సరాల భారతదేశ వైమానికరక్షణదళ చరిత్రలో ఇప్పుడు మొదటి సారిగా ముగ్గురు ఆడవారికి ఫైటరు విమానచోదకులుగా అవకాశం ఇచ్చారు.2016 నాటికి ఇంకను పదాతిదళాల్లో సాయుధ సైనికులుగాను, యుద్ధట్యాంకులలో, యుద్ధనౌకలలో స్త్రీలకు ప్రవేశం లేదు.
భారతదేశపు సాయుధ రక్షణ దళాల్లో లింగ సమానత్వానికి ప్రతీకగా, భారతదేశ రక్షణదళ చరిత్రలో మొదటిగా ముగ్గురు మహిళా పైటర్ పైలెట్లు వైమానిక దళంలో అడుగు పెట్టారు. అవని చతుర్వేది, భావనా కాంత్, మొహానా సింగ్ లు ఆ ఖనత పొందిన ప్రథమమహిళా ఫైటరులు.2016 జూన్ 18 శనివారం, తెలంగాణా రాష్ట్రంలోని హైదరాబాద్ శివారులోఉన్నటువంటి దుండిగల్ ఎయిర్‌ఫోర్స్ అకాడమిలో నిర్వహించిన కంబైండ్ గ్రాడ్యుయేసన్ కార్యక్రమంలో ఈ ముగ్గురు మహిళా ఫైటరు ఫైలెట్లను అధికారికంగా వైమానిక దళంలోకి తీసుకొన్నారు.
ఆరుగురు మహిళా క్యాడెట్లు ఫైటరు ఫైలెట్లగా శిక్షణ పొందుటకు పోటీలోకి దిగగా కేవలం ముగ్గురు మాత్రమే అర్హత సాధించారు.ఆముగ్గురు, అవని చతుర్వేది, భావనాకాంత్, మొహనాసింగ్‌లు.వీరు ఏదాది పాటు కర్నాటక రాష్ట్రంలోని బీదర్లో హాక్‌ అడ్వాన్సడ్ జెట్‌ట్రైనింగ్ పొందనున్నారు.
అమ్మోనియం సల్ఫైట్ ఒక ఆకర్బన రసాయన సంయోగ పదార్థం. రంగులేని స్పటికాలుగా ఉండును. రసాయన ఫార్ములా 23. తేమ/చెమ్మనుపీల్చుకోను గుణం కలిగి ఉంది. ఈ సమ్మేళనం యొక్క అణు భారం 116.14 గ్రాములు/మోల్.ఈ సంయోగ పదార్థం యొక్క ద్రవీభవస్థానం 65 , ఈ ఉష్ణోగ్రతవద్ద ఇది వియోగం చెందును. అమ్మోనియం సల్ఫైట్ నీటిలో కరుగుతుంది. ఆల్కహాల్, అసిటోన్ ద్రవాలలో కరుగదు. నీటి యొక్క ఉష్ణోగ్రత పెరిగే కొలది, అందులో కరుగు అమ్మోనియం సల్ఫైట్ యొక్క ఘనపరిమాణం పెరుగును. వక్రీభవన సూచిక 1.515. అమ్మోనియం సల్ఫైట్ యొక్క విశిష్ట గురుత్వం 1.41.
అమ్మోనియం సల్ఫైట్‌ను సౌందర్యద్రవ్యాలలో కేశాలను సరళంగా ఉంచు, లేదా వంకీలుగా చెయ్యు కేశ పోషక సాధనాలలో ఉపయోగిస్తారు. గతంలో సోడియం హైడ్రాక్సైడ్ ఉపయోగించి చేయు కేశ సౌందర్య
అమ్మోనియం సల్ఫైట్ ఒక రసాయనిక సమ్మేళనం. అమ్మోనియం సల్ఫైట్ సమ్మేళనం సల్ఫ్యురస్ ఆమ్లం యొక్క అమ్మోనియం లవణం. ఈ సమ్మేళన పదార్థాన్ని డై అమ్మోనియం సల్ఫైట్ అనియు, డై అమ్మోనియం సల్ఫోనేట్ అనియు, డై అమ్మోనియం లవణం అనియుకూడా అంటారు.
అమ్మోనియం సల్ఫైట్ ఒక క్షయికరణ కారకం .అమ్మోనియం సల్ఫైట్‌ను 65 మించి వేడి చేసిన సల్ఫర్ డై ఆక్సైడ్, నత్రజని యొక్క ఆక్సైడ్‌లుగా వియోగం చెందును.
పోటోగ్రఫీలో అమ్మోనియం సల్ఫైట్‌ను క్షయికరణ కారకం గా వాడెదరు.పోటోగ్రఫిలో నెగటివ్ ఫిల్మ్‌ను డెవలప్ చెయ్యుటకు అమ్మోనియం సల్ఫైట్ ఉపయోగిస్తారు.
నిరోధకం అనేది రెండు టర్మినళ్ళు కలిగిన ఒక విద్యుత్ ఉపకరణం. దీన్ని విద్యుత్ వలయంలో విద్యున్నిరోధం అంటే విద్యుచ్ఛక్తి ప్రవాహాన్ని, వోల్టేజీనీ నియంత్రించడం కోసం వాడతారు. నిరోధకాలు శక్తి నిత్యత్వ నియమాన్ని అనుసరించి విద్యుచ్ఛక్తిని ఉష్ణ శక్తిగా లేదా కాంతి శక్తిగా మారుస్తాయి. ఉదాహరణకు లైట్ బల్బులోని టంగ్ స్టన్ ఫిలమెంటు ఒక విద్యుత్ నిరోధం ఇది విద్యుత్తును కాంతిగా మారుస్తుంది. అలాగే హీటర్లోని నిరోధకం విద్యుత్తును ఉష్ణశక్తిగా మారుస్తుంది.
అధిక విద్యుత్ నిరోధకాలు అనేక వాట్ల కరెంటును ఉష్ణశక్తిగా వెదజల్లడం వల్ల వాటిని మోటారు నియంత్రణ, విద్యుత్ సరఫరా వ్యవస్థ, జెనరేటర్లలో విరివిగా వాడతారు. నరేష్ యాదవ్
నిరోధాలను శ్రేణి సంధానం చేయునపుడు ఆ సంధానం చివరి టెర్మినల్ లను ఒక విద్యుత్ వలయానికి కలిపినపుడు వలయంలో విద్యుత్ ప్రవాహం స్థిరంగా ఉంటుంది. కాని మూడు నిరోధాలు కూడా సామర్థ్య జనకం అయిన బ్యాటరీ యొక్క విద్యుచ్ఛాలక బలమునుని పంచుకుంటాయి. అనగా బ్యాటరీ యొక్క ధ్రువాల మధ్య పొటెన్షియల్ భేదం, నిరోధం రెండు చివరల మధ్య పొటెన్షియల్ భేదం, నిరోధం రెండు చివరల మధ్య పొటెన్షియల్ భేదం, నిరోధం రెండు చివరల మధ్య పొటెన్షియల్ భేదంగా విభజించబడుతుంది. అనగా
ఒక నిరోధం లోని రెండవ టెర్మినల్ ను రెండవనిరోధం లోనిమొదటి టెర్మినల్ కు, రెండవ నిరోధం లోని రెండవ టెర్మినల్ ను మూడవ నిరోధం లోనిమొదటి టెర్మినల్ కు ఈ విధంగా నిరోధాలను కలిపినట్లయితే ఆ సంధానాన్ని నిరోధాల శ్రేణి సంధానం అంటారు. ఇందులో ఫలిత నిరోధం విడివిడి నిరోధాల మొత్తానికి సమానంగా ఉంటుంది.
2013 కూడా పంజాబీ సినీ రంగానికి కలిసి వచ్చిన సంవత్సరం. దిల్జీత్ దోసంజ్, నీరు బాజ్వా, గిప్పీ గ్రెవల్, సుర్వీన్ చావ్లా వంటి పంజాబీ సూపర్ స్టార్ల సినిమాలు విడుదలై మంచి హిట్ లు అందుకున్నాయి. జాట్ & జూలియట్ 2 విడుదలై జాట్ & జూలియట్ 1 రికార్డుల్ని బద్దలు కొట్టింది. ఈ సినిమా పాకిస్థానీ పంజాబ్ లో 15 థియేటర్లలో విడుదలై పాకిస్థానీ ప్రేక్షకులను కూడా ఆకట్టుకుంది. 1980, 1990ల కాలం నాటి పంజాబ్ రాష్ట్ర పరిస్థితులు ముఖ్య కథాంశంగా తెరకెక్కిన సిద్దా హక్ సినిమా ఆ సంవత్సరానికి రెండో బ్లాక్ బస్టర్ గా నిలిచింది. అక్షయ్ కుమార్ నిర్మాణంలో గిప్పీ గ్రెవల్ నటించిన భాజీ ఇన్ ప్రాబ్లం సినిమా మరో అతిపెద్ద హిట్. ఈ సినిమాలో క్రికెట్ క్రీడాకారుడు హర్భజన్ సింగ్ కూడా నటించడం ఒక ఆకర్షణ. జిమ్మీ షెర్గిల్ తీసిన సాదీ లవ్ స్టోరీ , రోషన్ ప్రిన్స్, సమీక్షా నటించిన ఫెర్ మామ్లా గద్బద్ గద్బద్, యో యో హనీ సింగ్ నటించిన తు మేరా 22 మే తేరా 22 సినిమా, గిప్పీ గ్రెవల్ నటించిన లక్కీ దీ అన్ లక్కీ స్టోరీ, సింగ్ వర్సెస్ కౌర్, పగ్రీ సింగ్ డా తాజ్ వంటి హిట్లను చూసింది 2013 సంవత్సరం.
1990లో జగ్గు గిల్, యోగరాజ్ సింగ్, గురుదాస్ మన్, ధర్మేంద్ర, రాజ్ బబ్బర్, ప్రీతీ సర్పూలు నటించిన కుర్బానీ జట్ డీ విడుదలైంది. ప్రీతి సర్పూ స్వయంగా దర్శకత్వం వహించిన ఈ సినిమా మంచి విజయం సాధించింది. వీరేంద్ర నటించిన ఆఖరి చిత్రం దుష్మనీ డీ ఆగ్ సినిమా కూడా పెద్ద హిట్. ఈ సినిమాలో గురుదాస్ మన్, ప్రీతీ సర్పూ కూడా నటించారు. 1991లో దల్జీత్ కౌర్, గుగ్గు గిల్ నటించిన అంఖ్ జట్టన్ డీ సినిమా మంచి విజయం సాధించింది. ఈ సినిమా ద్వారా అప్పటిదాకా విలన్ పాత్రలు వేస్తున్న గగ్గు గిల్ హీరోగా పరిచయమయ్యారు. ఆ తరువాత వచ్చిన జోర్ జట్ డా సినిమా ఫరవాలేదనిపించినా, జగ్గు గిల్, యోగరాజ్ సింగ్, అమన్ నూరీ నటించిన బడ్లా జట్టీ డా సినిమా మాత్రం ఆ సంవత్సరానికే అతి పెద్ద హిట్ గా నిలిచింది. ఉదీకన్ సౌన్ దియాన్ సినిమా విజయం సాధించకపోయినా విమర్శకుల ప్రశంసలు మాత్రం అందుకుంది. 1991లో సతీశ్ కౌల్, రమా విజ్, మెహర్ మిట్టల్, పాల్ రంధ్వా నటించిన సౌన్హ్ మెనూ పంజాబ్ డీ సినిమా విడుదలైంది. ఈ సినిమాకు ప్రఖ్యాత దర్శకుడు సుఖ్ దేవ్ అహ్లువలియా దర్శకత్వం వహించగా, సంగీతం సురిందర్ కోహ్లి అందించారు.
నానక్ నామ్ జహజ్ హై సినిమా విజయం తరువాత మరిన్ని సినిమాలు మొదలయ్యాయి పంజాబీ సినిమా రంగంలో. హిందీ సినీ రంగంలోని పంజాబీలు వారి భాషలో సినిమాలు చేయడానికి అధిక ప్రాధాన్యం ఇవ్వడం మొదలుపెట్టారు. 1970లో కంకన్ దే ఒహ్లే , నానక్ దుఖియా సబ్ సంసార్ సినిమాలు విడుదలయ్యాయి. 1971లో మాత్రం ఒక్క సినిమా కూడా రిలీజవ్వలేదు. 1972లో మాత్రం మెలే మిత్రన్ దే సినిమా విడుదలైంది. 1973లో సునిల్ దత్, రాధా సలుజా నటించిన మన్ జీతే జాగ్ జీత్ సినిమా విడుదలైంది. 1974లో దోషేర్ , భగత్ ధన్నా జాత్ , సచ్చా మేరా రూప్ హై , దుఖ్ భంజన్ తేరా నామ్ సినిమాలు విడుదలయ్యాయి. సునీల్ దత్, రాజేందర్ కుమార్, ధర్మేంద్ర, జానీ వాకర్, రంజిత్, దారా సింగ్ వంటి హిందీ సినీ ప్రముఖులు ఉండటం, మత, చారిత్రిక అంశాలు కలిగి ఉండటంతో దుఖ్ భాంజన్ తేరా నామ్ సినిమా పెద్ద హిట్ అయింది.
పంజాబీ సినీ రంగంలో బలమైన కథ, దర్శకత్వంతో కొన్ని సినిమాలు వచ్చాయి. నవనైత్ సింగ్ దర్శకత్వం వహించి, జిమ్మీ షెర్గిల్, మహియే గిల్ నటించిన షరీక్ సినిమా, జతిందర్ మౌహర్ దర్శకత్వంలో వచ్చిన కిస్సా పంజాబ్ , అధర్వ్ బలుజా దర్శకత్వం వహించిన జడ్జ్ సింగ్ ఎల్.ఎల్.బి , బల్జిత్ సింగ్ దర్శకత్వంలో, గిప్పీ గ్రెవల్ నటించిన ఫరార్ వంటి సినిమాలు ఈ కోవలోకి చెందినవే. పంజాబీ సినీ చరిత్రలోనే మొదటిసారి 13కోట్లతో నిర్మించిన సినిమా ఫరార్. దిల్దరియాన్, హీరో నామ్ యాద్ రఖీ, మిట్టీ నా ఫరోల్ జోగియా, ఓహ్ యారా ఐన్వయి ఐన్వయి లుట్ గయా, ముండే కమాల్ దేలు మరికొన్ని హిట్ చిత్రాలు. ది మాస్టర్ మైండ్ జిందా సుఖా, పటా పటా సింగన్ డా వైరి, నానక్ షాహ్ ఫకీర్ వంటి సినిమాలు వివాదాల్లో చిక్కుకున్నాయి. ఇప్పటికీ నానక్ షాహ్ ఫకీర్ సినిమా దేశంలోని కొన్ని ప్రాంతాల్లో నిషేధంలోనే ఉంది.
2014లో దాదాపు 42 సినిమాలు విడుదల కాగా అందులో 80శాతం కామెడీ సినిమాలే. చార్ సాహిబ్జాదే , దిల్జీత్ దోసంజ్ నటించిన పంజాబ్ 1984, గిప్పీ గ్రెవల్ నటించిన జాట్ జేమ్స్ బాండ్, డిస్కో సింగ్, డబుల్ డీ ట్రబుల్, మిస్టర్ & మిస్సెస్ 420, గోరెయాను డఫ్ఫా కరో వంటి సినిమాలు బ్లాక్ బ్లస్టర్లుగా నిలిచాయి. కిర్పాన్: ది స్వార్డ్ ఆఫ్ హానర్, ఫతే, రోమియో రంజా, యోద్ధా ది వారియర్, బాజ్ వంటి యాక్షన్ చిత్రాలు విడుదలయ్యాయి. జనవరిలో వచ్చిన పటియాలా డ్రీమ్స్ రొమాంటిక్ థ్రిల్లర్. 1984 సిక్కుల ఊచకోత సంఘటన ఆధారాంగా పంజాబ్ 1984, కామ్ దే హీరే, 47 టు 84 హన్ మే కిస్ను వతన్ కహుంగా వంటి సినిమాలు ప్రేక్షకులను కదిలించాయి. ఆ గయే ముండే యుకే డే, ముండెయన్ టోన్ బచ్కే రహీ, సిమ్రన్ కౌర్ ముండీ, దిల్ విల్ ప్యార్ వ్యార్ వంటి సినిమాలు కూడా మంచి విజయాలు సాధించాయి.
2010లో 16 సినిమాలు విడుదలయ్యాయి పంజాబీ సినీ రంగంలో. మెల్ కరాదే రబ్బా సినిమా అన్ని రికార్డులనూ బద్దలుకొట్టి దాదాపుగా 110మిలియన్లు వసూలు చేసింది. ఇంతవరకూ ఈ రికార్డును ఏ పంజాబీ సినిమా కూడా దాటలేకపోయింది. ఏప్రిల్ లో విడుదలైన బబ్బూ మాన్స్ ఎకమ్ కూడా పెద్ద హిట్ అయింది. ఈ సినిమాతో బ్రిటిష్-పంజాబీ నటి మండే టకార్ పాలీవుడ్ కు పరిచయమయ్యారు. హరిందర్ గిల్ దర్శకత్వం వహించిన జవానీ జిందాబాద్ సినిమా కెనెడాలో చాలా పెద్ద హిట్ గా నిలిచింది. మార్చి 2010న విడుదలైన్ ఈ సినిమాలో ప్రఖ్యాత పంజాబీ గాయకుడు రాజ్ బరార్, పూజా కన్వాల్, గగ్గు గిల్, గుర్ కీర్తన్ తదితరులు నటించారు. హరిందర్ గిల్ దర్శకత్వం వహించిన చన్నా సచ్చీ ముచ్చీ సినిమా ఆగస్టులో విడుదలైంది. గురుదాస్ మన్, జుహీ చావ్లా, దివ్యా దత్తా నటించిన సుఖ్ మని సినిమా కూడా వచ్చింది.
ఈ సంవత్సరాన్ని పంజాబీ సినీ పరిశ్రమ గోల్డెన్ ఇయర్ ఆఫ్ పంజాబీ సినిమాగా పేర్కొంది. పంజాబీ సినీ చరిత్రలో భారీ బడ్జెట్ తో హాలీవుడ్ స్టైల్లో మీర్జా-ది అన్ టోల్డ్ స్టోరీ సినిమా విడుదలైంది. యో యో హనీ సింగ్, గిప్పీ గ్రెవల్ నటించారు ఈ సినిమాలో. 2012 జూలై వచ్చిన జట్ & జులియట్ పంజాబీ సినీ పరిశ్రమలో అతి పెద్ద బ్లాక్ బస్టర్ గా నిలిచింది. ఈ సినిమాతో దిల్జీత్ దోసంజ్, నీరూ బాజ్వాలు సూపర్ స్టార్ లుగా ఎదిగారు. ఈ సినిమా రీమేక్ హక్కులను హిమేష్ రష్మియా 3.5కోట్లకు కొనుగోలు చేశారు. జూలై 2012 లో విడుదలైన కారీ ఆన్ జట్టా సినిమా జట్ & జూలియట్ తరువాత అంత పెద్ద హిట్ అయింది. పంజాబీ సినీ పరిశ్రమలో మొట్టమొదటి సీక్వెల్ కూడా 2012లోనే విడుదలైంది. యారన్ నాల్ బహరాన్ సినిమాకు సీక్వెల్ గా యారాన్ నాల్ బహరాన్ 2 వచ్చింది.
లాహోర్, పంజాబ్ లలోని విస్తారమైన పంజాబీ సంఘం వల్ల పంజాబీ సినిమా రంగం త్వరగానే ప్రాముఖ్యతను సంతరించుకుంది. బాంబే, కలకత్తా ల నుండి కళాకారులు, నిర్మాతలు, దర్శకులు లాహో ర్ కు మకాం మార్చారు. పలు స్టూడియోలు కూడా నిర్మించారు. శాంతా ఆప్టే, మోతీలాల్, చంద్రమోహన్, హీరాలాల్, నూర్ జహాన్, ముంతాజ్, శాంతి, వాలీ, సయ్యద్ అత్తహుల్లహ్ షా హష్మీ, కృష్ణకుమార్, శంకెర్ హుస్సేన్, బల్దేవ్ రాజ్ చోప్రా తదితర టెక్నీషియన్లు పంజాబీ సినిమా రంగంలో నిలదొక్కుకోవడం మొదలు పెట్టారు. దర్శకుడు బల్దేవ్ రాజ్ చోప్రా సినీ హెరాల్డ్ అనే పత్రిక ప్రారంభించారు. ఆ తరువాత దర్శకుడు రామానంద్ సాగర్ కూడా ఈవెనింగ్ న్యూస్ అనే పత్రిక మొదలు పెట్టారు. సయ్యద్ అత్తహుల్లహ్ షమ్మీ కూడా అదాకర్ అనే సినిమా పత్రికలో పనిచేశారు.
ఆగస్టు 2012లో కెనెడాలోని టొరొంటోలో మొట్టమొదటిసారిగా పంజాబీ అంతర్జాతీయ ఫిల్ం ఎకాడమీ అవార్డులు నిర్వహించబడ్డాయి. ఎంతోమంది పంజాబీ స్టార్స్ పాల్గొన్న ఈ పురస్కారాల ఫంక్షన్ చాలా పెద్ద సక్సెస్ అయింది. పంజాబీ సినిమా రంగం చాలా కాలం తరువాత నిలదొక్కుకుంది. ప్రతీ సంవత్సరం సినిమా రిలీజుల సంఖ్య పెరిగింది. పంజాబీ భాషకు చెందిన ప్రముఖ బాలీవుడ్ కళాకారులు తమ స్వంత సినీ రంగంలో పనిచేసేందుకు ఆసక్తి చూపడం మొదలుపెట్టారు. స్వప్రాంత స్టార్స్ ఎదిగారు. పంజాబీ ఫిలిం ఫెస్టివల్, అమృత్ సర్, మా బోలీ అంతర్జాతీయ పంజాబీ ఫిలిం ఫెస్టివల్, వాన్ కవర్ , పంజాబీ అంతర్జాతీయ ఫిలిం ఫెస్టివల్, టొరొంటో వంటి సినిమా అవార్డుల ఫంక్షన్లు మొదలై, ఏటా నిర్వహిస్తున్నారు.
కె.డి.మెహ్రా మొట్టమొదటి టాకీ సినిమా షీలా/పింద్ దీ కుడీ సినిమాను 1935లో తీశారు. నూర్ జహాన్ మొదటిసారిగా కథానాయికగా, గాయనిగా పరిచయమైంది. ఈ సినిమాను కలకత్తాలో నిర్మించి మొదటిసారిగా లాహోర్ లో విడుదల చేశారు. లాహోర్ ప్రావినెన్స్ లో ఈ సినిమా మంచి హిట్ గా నిలిచింది. ఈ సినిమా విజయం సాధించడంతో మరికొంత మంది నిర్మాతలు పంజాబీ భాషలో సినిమా చేయడానికి ముందుకొచ్చారు. ఎం.ఎం.బిల్లూ మెహ్రా సహాయ దర్శకునిగా, కె.డి.మెహ్రా పంజాబీ భాషలో తన రెండో సినిమా హీర్ సియాల్ తీశారు. ఈ సినిమాలో నూర్ జహాన్ తో పాటు, ఇద్దరు కొత్త నటులు బాలూ, ఎం.ఇస్మాయిల్ కూడా ఉన్నారు. ఈ సినిమా కూడా కమర్షియల్ గా మంచి విజయం సాధించింది.
1981లో వీరేంద్ర నటించిన బల్బిరో బాబీ సినిమా ఒక్కటే హిట్ అయింది. 1985 సంవత్సరం ఉచా దార్ బాబే నానక్ డా, వీరేంద్ర నటించిన సర్పంచ్ వంటి రెండు హిట్ లను చూసింది. ఉచా దార్ బాబే సినిమాతో గురుదాస్ మాన్ హీరోగా పంజాబీ తెరకు పరిచయం అయ్యారు. 1983లో చాలా సినిమాలు విడుదలైనా పుట్ జట్టన్ దే సినిమా మాత్రం కమర్షియల్ గా మంచి హిట్ గా నిలిచింది. 1984లో వీరేంద్ర నటించిన యారీ జట్ దీ సినిమా కూడా పెద్ద హిట్. 50శాతం సినిమా విదేశాల్లో నిర్మించిన మొట్టమొదటి పంజాబీ సినిమా ఇది. గురుదాస్ మన్ నటించిన మామ్లా గర్బర్ హై సినిమా కూడా మంచి విజయ నమోదు చేసుకుంది. ఈ సినిమాలోని పాటలు ఇప్పటికీ ప్రసిద్ధమైనవే.
1980లో విడుదలైన చాన్ పరదేశీ సినిమా పంజాబీ సినీ చరిత్రలోనే మైలురాయిగా నిలిచింది. ఈ సినిమా జాతీయ ఉత్తమ చిత్రం పురస్కారం అందుకోవడమే కాక, ఆ సంవత్సరానికి అది అతి పెద్ద హిట్ గా నిలిచింది. రాజ్ బబ్బర్, రమా విజ్, అమ్రీష్ పురి, ఓంపురి, కుల్ భూషణ్ ఖర్బందా వంటి భారీ తారాగణంతో రూపొందిందీ చిత్రం. ఫౌజీ చాచా చిత్రంలో ప్రముఖ బాలీవుడ్ నటుడు సంజీవ్ కపూర్ నటించారు. 1958లో ముల్క్ రాజ్ భక్రీ తీసిన భాంగ్రా సినిమాను మోహన్ భక్రీ దర్శకత్వంలో 1980లో జట్టీ పేరుతో రీమేక్ చేశారు. సుందర్, నిషి, మెహర్ మిట్టల్, అపర్ణ చౌదరి వంటి హేమాహేమీలు నటించిన ఈ చిత్రం పెద్ద హిట్ అయింది.
1998లో గగ్గు గిల్ నటించిన పుర్జా పుర్జా కట్ మరే, దారా సింగ్, రవీందర్ మన్, విశాల్ నటించిన లాలి, కల్భూషణ్ ఖర్బందా, తనుజ లు నటించిన దిల్దారా సినిమాలు కూడా ఫ్లాప్ లే. భారీ బడ్జట్ లతో తీసిన గురు గోబింద్ సింగ్ కూడా సరిగా ఆడలేదు. బల్వంత్ దుల్లత్ దర్శకత్వం వహించిన మై మా పంజాబ్ దీ సినిమా విమర్శకుల ప్రశంసలు పోందడమే కాక, జాతీయ అవార్డు కూడా అందుకుంది. అదే సంవత్సరం విడుదలైన జస్పల్ భట్టి తీసిన మహౌల్ ఠీక్ హై సినిమా మాత్రం పెద్ద హిట్ అయింది. 1991లో వచ్చిన జట్ జియోనా మోర్హ్, 1992లో విడుదలైన బద్లా జట్టీ డా సినిమాల తరువాత ఈ సినిమానే అతి పెద్ద హిట్ గా నిలిచింది.
1999వ సంవత్సరం పంజాబీ సినిమా రంగానికి బాగా కలిసొచ్చిన ఏడాది. మహౌల్ ఠీక్ హై, షాహీద్-ఇ-మొహొబ్బత్ బూటా సింగ్ సినిమాలు కమర్షియల్ గా హిట్ కావడమే కాక, విమర్శకుల ప్రశంసలు పొందాయి. మక్కదర్, తేరా మేరా ప్యార్, నదియాన్ విచ్డే నీర్, దూర్ నహీ నాన్కనా, ఇష్క్ నచెవే గాలి గాలి(రణ్ దీప్ వీరేందర్, మన్జీత్ కుల్లార్, దీపక్ సరఫ్, నీరు సింగ్, సురిందర్ శర్మ) సినిమాలు మాత్రం ఫ్లాప్ అయ్యాయి. రజ్నితీ సినిమా కూడా ఆడలేదు. రాజ్ బబ్బర్ నటించిన షాహీద్ ఉదం సింగ్ సినిమా మాత్రం మంచి విజయం నమోదు చేసుకుంది. షాహిద్ ఇ మొహొబ్బత్, షాహిద్ ఉదం సింగ్ సినిమాలే ఆ సంవత్సరం హిట్ అయినవి.
దేశ విభజన తరువాత కామెడీ ట్రెండ్ నడిచింది. సుందర్, నిషిలు నటించిన, ముల్క్ రాజ్ భక్రీ దర్శకత్వంలో, 1958లో విడుదలైన భాంగ్రా కామెడీ హిట్ సినిమా. అదే సినిమాను 1980లో దర్శకుడు మోహన్ భక్రీ, మెహర్ మిట్టల్, అపర్ణ చౌదరిలతో కలసి జట్టీగా రీమేక్ చేశారు. ఈ సినిమా కూడా కమర్షియల్ గా విజయం సాధించింది. ఈ సినిమాకు బాణీలు హంస్ రాజ్ బెల్, సాహిత్యం వర్మ మలిక్ అందించారు. షంషాద్, మహ్మద్ రఫీ లు పాడిన "బట్టి బాల్కే బనెరే ఉట్టే రక్దీ హాన్", "చిట్టే దండ్ హస్నన్ నియాన్ రెహ్ందే" వంటి పాటలు ప్రజల్లోకి విపరీతంగా చేరాయి. 1957లో తీసిన జానీవాకర్ సినిమా కూడా పెద్ద హిట్.
పంజాబ్ లోని సామాజిక పరిస్థితులపై వచ్చిన చాలా చిత్రాలు విజయం సాధించడమే కాక విమర్శకుల, ప్రజల ప్రశంసలు కూడా అందుకున్నాయి. అలాంటి కోవలోకి చెందిన నాబర్ సినిమా జాతీయ అవార్డు అందుకుంది. పంజాబ్ లోని విద్యా వ్యవస్థ గురించి వచ్చిన స్టుపిడ్ 7, చండీగడ్ విద్యార్థి రాజకీయాల ఆధారంగా తీసిన సికందర్, సిద్దా హక్, అవినీతి, సామాజిక సమస్యలపై వచ్చిన బిక్కర్ బాయ్ సెంటిమెంటల్, మతానికి సంబంధించిన విషయాలపై చర్చించిన దస్తార్, పంజాబ్ బోల్దా, హానీ, దిల్ పరదేశీ హో గయా వంటి సినిమాలు ప్రేక్షకులను ఆలోచింపజేశాయి.
1985లో మొహమ్మద్ సాదిక్ నటించిన గుడ్డో, వీరేందర్ నటించిన వైరీ సినిమాలు ఆ సంవత్సరపు హిట్ లుగా నిలిచాయి. 1986లో రాజ్ బబ్బర్, గురుదాస్ మాన్, ఓంపురి, నినా డియోల్ నటించిన లాంగ్ డా లిష్కారా సినిమా పెద్ద హిట్ అయింది. 1987లో వీరేంద్ర పటోలా, జోర్ జట్ డా అనే సినిమాల్లో నటించారు. జట్ టే జమీన్ సినిమా షూటింగ్ సమయంలో వీరేంద్రను ఆయన శత్రువులు కాల్చి చంపారు. ఈ సంఘటన తరువాత పంజాబ్ అట్టుడికిపోయింది. ఈ సినిమాలో అప్పటిదాకా సహాయ నటులుగా ఉన్న గుగ్గు గిల్, యోగరాజ్ సింగ్ లు ప్రధాన పాత్రలు పోషించారు.
2008లో చెప్పుకోదగ్గ సంఖ్యలో సినిమాలు విడుదలయ్యాయి. హషర్, యారియన్, మేరా పింద్, లాఖ్ పరదేశీ హోయి, హెవెన్ ఆన్ ఎర్త్, సత్ శ్రీ అకల్ వంటి సినిమాలు ఆ ఏడాదిలో వచ్చాయి. 2009లో విడుదలైన జగ్ జియోదేయే దేహ్ మేలే సినిమా పెద్ద హిట్ అయింది. తేరే మేరేకి రిష్తా కూడా విజయం సాధించింది. కానీ మన్మోహన్ సింగ్ దర్శకత్వం వహించి, జిమ్మీ షెర్గిల్, గుర్ ప్రీత్ ఘుగ్గీలు నటించిన ముండే యు.కే దే సినిమా పంజాబీ సినీ రంగ చరిత్రలో కలెక్షన్ల వర్షం కురిపించిన సినిమాగా నిలిచింది.
ఫిబ్రవరి 2011లో మొట్టమొదటిసారిగా పిటిసి పంజాబీ చానెల్ పిటిసి పంజాబీ సినిమా అవార్డులు నిర్వహించింది. ఈ అవార్డులు కళాకారులకు మంచి ఉత్సాహం నింపాయి అని చెప్పొచ్చు. ఓం పురి, ప్రేం చోప్రా, గురుదాస్ మాన్, గుడ్డు ధనోయా, ప్రీతీ సప్రూ, రజా మురద్, సతీశ్ కౌల్, మన్మోహన్ సింగ్, అమరిందర్ గిల్, గిప్పీ గ్రెవల్, జస్బీర్ జస్సీ, పునీత్ ఇస్సార్, రాకేశ్ బేడీ, రమా విజ్, సదన్షు పాండే, అక్రితి కక్కర్ వంటి హేమాహేమీలు పాల్గొన్నారు ఈ అవార్డుల ఫంక్షన్లో.
1995లో కిమి వర్మా నటించిన నసీబొ, కహర్ సినిమాలు విమర్శకుల ప్రశంసలు పొందినా, కమర్షియల్ గా విజయం సాధించలేకపోయాయి. గగ్గు గిల్, గురుదాస్ మన్, ప్రీతి సర్పూ, దారా సింగ్ లు నటించిన ప్రతిగ్య సినిమా మంచి హిట్ గా నిలిచింది. జలిదార్ , నైన్ ప్రీతో డే , సర్ ధాద్ డీ బాజీ సినిమాలు మంచి విజయాలే. గురుదాస్ మన్ చేసిన భగవత్ సినిమా సరిగా ఆడలేదు. కజ్మి జాగిర్దార్, మేరా పంజాబ్ సినిమాలు కూడా ఫ్లాప్ అయ్యాయి.
2015వ సంవత్సరంలో చాలా మంది దర్శకులు కొత్త కథలు, కొత్త నటులతో ముందుకు వచ్చారు. దిల్జీత్ దోసంజ్, నీరూ బాజ్వా, మండే తఖర్ నటించిన సర్దార్ జీ బ్లాక్ బస్టర్ అయింది. పంజాబీ సినీ చరిత్రలో 50కోట్ల మైలురాయి దాటి వసూలు చేసింది ఈ సినిమా. అమరిందర్ గిల్, సర్గుణ్ మెహతా, అదితి శర్మ, బిన్ను ధిల్లన్ నటించిన అంగ్రెజ్ సినిమా రెండో బ్లాక్ బస్టర్ గా నిలిచింది. 1945నాటి ప్రేమకథా చిత్రం ఇది.